L 128/60
LV
Eiropas Savienības Oficiālais Vēstnesis
15.5.2023.
KOMISIJAS ĪSTENOŠANAS REGULA (ES) 2023/949 (2023. gada 12. maijs), ar ko kā jaunu pārtikas produktu tirgū atļauj laist dzelzs piena kazeinātu un groza Īstenošanas regulu (ES) 2017/2470 (Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes Regulu (ES) 2015/2283 (2015. gada 25. novembris) par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr.
1852/2001 (1), un jo īpaši tās 12. panta 1. punktu,
tā kā:
(1)
Regula (ES) 2015/2283 noteic, ka Savienībā tirgū drīkst laist tikai tādus jaunus pārtikas produktus, kas ir atļauti un iekļauti jauno pārtikas produktu Savienības sarakstā.
(2)
Uz Regulas (ES) 2015/2283 8. panta pamata Komisijas Īstenošanas regula (ES) 2017/2470 (2) iedibināja jauno pārtikas produktu Savienības sarakstu.
(3)
2020. gada 16. jūnijā uzņēmums Société des Produits Nestlé S.A. (pieteikuma iesniedzējs) Komisijai saskaņā ar Regulas (ES) 2015/2283 10. panta 1. punktu iesniedza pieteikumu, kurā lūdza Savienības tirgū kā jaunu pārtikas produktu laist dzelzs piena proteinātu, ar fosfātu stabilizētu dzelzs un govs piena kazeīna kompleksu.
Pieteikuma iesniedzējs lūdza dzelzs piena proteinātu izmantot par dzelzs avotu sausajā pienā un sausajos piena produktos, bezalkoho­ liskajos dzērienos, ko tirgū pozicionē fizisku nodarbību sakarā, kakao dzērienu sagatavēm, pulverveida vai šķidros kafijas aizstājējos uz iesala bāzes, graudaugu batoniņos, nūdelēs, kas nav stikla nūdeles, buljona kubiņos vai granulās (buljona bāzes), svara kontrolei paredzētos vienas maltītes aizstājējos, pilnīgos uztura aizstājējos svara kontrolei, kas definēti Eiropas Parlamenta un Padomes Regulas (ES) Nr. 609/2013 (3) 2. pantā, īpašiem medicīniskiem nolūkiem paredzētā pārtikā, kas definēta Regulas (ES) Nr. 609/2013 2. pantā, izņemot zīdaiņu un mazu bērnu pārtikas produktus, un uztura bagātinātājos, kas definēti Eiropas Parlamenta un Padomes Direktīvas 2002/46/EK (4) 2. pantā un paredzēti visām lietotāju grupām, izņemot zīdaiņus un mazus bērnus.
Piedāvātie lietošanas līmeņi pieteikumā norādītajos uztura bagātinātājos bija līdz 700 mg/dienā, kas atbilst līdz pat 14 mg dzelzs dienā.
Pieteikuma iesniedzējs arī ierosināja nosacījumu, ka dzelzs piena proteinātu saturošus uztura bagātinātājus nevajadzētu lietot tad, ja tajā pašā dienā tiek patērēti vēl citi pārtikas produkti, kam pievienots dzelzs piena proteināts.
(1) OV L 327, 11.12.2015., 1. lpp. (2) Komisijas Īstenošanas regula (ES) 2017/2470 (2017. gada 20. decembris), ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).
(3) Eiropas Parlamenta un Padomes Regula (ES) Nr. 609/2013 (2013. gada 12. jūnijs) par zīdaiņiem un maziem bērniem paredzētu pārtiku, īpašiem medicīniskiem nolūkiem paredzētu pārtiku un par pilnīgiem uztura aizstājējiem svara kontrolei, un ar ko atceļ Padomes Direktīvu 92/52/EEK, Komisijas Direktīvas 96/8/EK, 1999/21/EK, 2006/125/EK un 2006/141/EK, Eiropas Parlamenta un Padomes Direktīvu 2009/39/EK un Komisijas Regulas (EK) Nr.
41/2009 un (EK) Nr. 953/2009 (OV L 181, 29.6.2013., 35. lpp.).
(4) Eiropas Parlamenta un Padomes Direktīva 2002/46/EK (2002. gada 10. jūnijs) par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).